**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 13.06.2023, ora 08.00 – 14.06.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 14.06.2023, ora 07.00**

**RÂURI**

**I.N.H.G.A.** a emis o **Avertizare Hidrologică, cod PORTOCALIU şi galben,** valabilă în intervalul **13**.**06.2023 ora 13:00 – 14.06.2023 ora 20:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri din bazinele**:Someş, Crişul Negru, Crişul Alb, Mureş, Bega, Timiş, Bârzava, Moravița, Caraş, Nera, Cerna, Dunăre – afluenţii mici aferenţi sectorului amonte confluenţă cu râul Desnăţui, Desnăţui, Jiu**,** cu posibile depăşiri ale **COTELOR DE APĂRARE,** astfel:

**COD GALBEN:**

**În intervalul 13.06.2023 ora 13:00 – 14.06.2023 ora 20:00** pe râurile din bazinele hidrografice: Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad)**, Crişul Alb – bazin amonte S.H. Vaţa de Jos şi afluenţii aferenţi sectorului aval S.H. Vaţa de Jos **(judeţele: Hunedoara şi Arad)**, Arieş – bazin amonte S.H. Scărişoara şi afluenţii aferenţi sectorului aval S.H. Scărişoara **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Arieş – amonte confluenţă cu râul Târnava **(judeţele: Alba şi Cluj)**, Mureş – afluenţii aferenţi sectorului aval confluenţă cu râul Târnava – amonte S.H. Acmariu **(judeţele: Alba şi Sibiu)**, Bega – bazin amonte S.H. Chizătău şi afluenţii aferenţi sectorului aval S.H. Chizătău – amonte S.H. Remetea **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova, Bârzava, Moraviţa **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, Dunăre – afluenţii mici aferenţi sectorului amonte confluenţă cu râul Desnăţui **(judeţele: Dolj, Mehedinţi şi Caraş Severin)**, Desnăţui **(judeţele: Mehedinţi şi Dolj)**, Jiu – bazin aval S.H. Sadu - amonte S.H. Podari **(judeţele: Gorj, Mehedinţi şi Dolj).**

**COD PORTOCALIU:**

**În intervalul 13.06.2023 ora 13:00 – 14.06.2023 ora 12:00** pe râurile din bazinele hidrografice: Pogăniş – bazin amonte Ac. Cadar Duboz **(judeţul Caraş Severin)**, Bârzava – pe sectorul aval confluenţă cu râul Vornic **(judeţele: Caraş Severin şi Timiş)**, Jiu – afluenţii aferenţi sectorului aval S.H. Rovinari – amonte confluenţă cu râul Gilort **(judeţul Gorj)**, Jiu – pe sectorul aval confluenţă cu râul Motru – amonte S.H. Podari **(judeţul Dolj)**, Motru – afluenţii aferenţi sectorului aval confluenţă cu râul Coşuştea **(judeţul Mehedinţi)**, Jiu – afluenţii aferenţi sectorului aval confluenţă cu râul Motru – amonte S.H. Podari **(judeţele: Mehedinţi şi Dolj)**.

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Arad, Bihor, Bistriţa-Năsăud, Caraş-Severin, Cluj, Dolj, Gorj, Hunedoara, Mehedinţi, Sibiu şi Timiş (12 prefecturi)– Avertizare Hidrologică, cod Galben.*

- *Caraş-Severin, Dolj, Gorj, Mehedinţi şi Timiş (5 prefecturi)– Avertizare Hidrologică, cod PORTOCALIU.*

**Debitele au fost în creștere** ca urmare a precipitațiilor căzute în interval și propagării pe râurile din bazinele hidrografice: Crișul Alb, Bega, Timiș, Bârzava, Moravița, Caraș, Nera, Cerna, Jiu, bazinele superioare și mijlocii ale Crișului Repede, Crișului Negru, bazinele mijlocii și inferioare ale Someșului, Oltului și doar prin propagare pe cursul inferior al Siretului, cursurile mijlocii ale Argeșului, Ialomiței și Prahovei și cursul superior al Prutului (sector Oroftiana – Rădăuți Prut), în scădere pe cursurile inferioare ale Crasnei, Barcăului, Crișului Repede, Crișului Negru și relativ staționare pe celelalte râuri.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, s-au înregistrat pe unele râuri mici din din Crișana, Banat, Oltenia și Maramureș, ca urmare a precipitațiilor căzute în interval sub formă de aversă, izolat mai însemnate cantitativ.

Se situează peste:

- **COTELE DE INUNDAȚIE** râul Pogăniș la stația hidrometrică Valea Pai (250+6)-jud.CS);

- **COTELE DE ATENȚIE** râurile la stațiile hidrometrice: Bârzava – Gătaia (350+22)-jud.TM (sector îndiguit), Bârzava – Partoș (50+114)-jud.TM (sector îndiguit), Moravița – Moravița (250+31)-jud.TM, Jilț – Turceni (350+120) – jud.GJ, Jiu – Răcari (330+60)-jud.DJ, Raznic – Breasta (380+50)-jud.DJ.

În interval s-au situat peste:

- **COTA DE INUNDAȚIE** râurile la stațiile hidrometrice: Bârzava – Gătaia (375+10)-jud.TM (sector îndiguit), Hușnița - Strehaia (400)-jud.MH, Jiu – Răcari (430)-jud.DJ;

- **COTA DE ATENȚIE** râurile la stațiile hidrometrice: Crișul Alb – Vața de Jos (350+3)-jud.HD, Sașa – Poieni (50+4)-jud.TM, Pogăniș – Brebu (300+34)-jud.CS, Tău – Soceni (60+20)-jud.CS, Vornic – Râmna (180+50)-jud.CS, Argetoaia – Scăiești (350+38)-jud.DJ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râurile din bazinele hidrografice: Someșul Mic, Crișuri, Arieș, Ampoi, Bega, Pogăniș, Bârzava, Caraș, Nera, Jiu, pe afluenții Oltului inferior, cursul inferior al Crasnei și mai mici (sub 30% din normalele lunare) pe râurile din bazinele hidrografice: Trotuş, Putna, Rm. Sărat, Bârlad, afluenții Prutului, pe unele râuri mici din bazinele Argeșului, Ialomiței și din bazinul superior al Oltului și pe râurile din Dobrogea.

În interval a fost emisă o **AVERTIZARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 66 din 13.06.2023.

**Debitele vor fi în creștere** ca urmare a precipitațiilor prognozate și propagării pe râurile din bazinele hidrografice: Vișeu, Someș, Timiș, Bârzava, Moravița, Caraș, Nera, Cerna, Jiu, Olt, bazinele superioare ale Argeșului, Ialomiței, Bistriței, Moldovei, cursurile mijlocii și inferioare ale Someșului Mic, Crasnei, Barcăului, Crișurilor, Arieșului și Begăi, în scădere pe râurile din bazinele superioare ale Someșului Mic, Crasnei, Barcăului, Crișurilor, Arieșului și Begăi și relativ staționare pe celelalte râuri.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite, cu posibile depăşiri ale **COTELOR DE APĂRARE** pe unele râuri mici din zonele de munte ca urmare a precipitațiilor prevăzute sub formă de aversă, izolat mai însemnate cantitativ.

Ca urmare a propagării viiturilor formate anterior, se vor situa peste **COTELE DE ATENȚIE** cursurile inferioare ale râurilor Bârzava, Moravița și Jiu.

Se menține în vigoare **AVERTIZAREA HIDROLOGICĂ** nr. 66 din 13.06.2023.

**DUNĂRE**

**Debitul** la intrarea în ţară (secţiunea Baziaş) în intervalul 13.06.2023 – 14.06.2023 **a fost în creştere,** având valoarea **de** **7500 m3/s**, peste media multianuală a lunii **iunie (6400 m3/s).**

În aval de Porțile de Fier debitele au fost în creștere pe sectorul Gruia – Zimnicea și în scădere pe sectorul Giurgiu – Tulcea.

Se situează peste **FAZA I DE APĂRARE** nivelul la stația hidrometrică Isaccea (380+2)–jud.TL.

**Debitul la intrarea în ţară (secţiunea Baziaş) va fi în creştere (7800 m3/s).**

În aval de Porțile de Fier debitele vor fi în creștere pe sectorul Gruia – Giurgiu și în scădere pe sectorul Oltenița – Călărași.

**Se situează în faza I-a de apărare următoarele sectoare de dig:**

- Macin-Iglița-Carcaliu, Peceneaga-Turcoaia, Ostrov-Peceneaga, Gârliciu-Dăeni, Smârdan-23 August-II, 23 August-Grindu, Grindu-Canton km 30, Crișan, Letea, Pardina, Sf. Gheorghe (din administrarea S.G.A. Tulcea); Măcin, Smârdan, dig Șosea Măcin-Smârdan (fără deținător), Chilia Veche, Mahmudia (din administrarea consiliilor locale) jud. Tulcea;

- Ciobanu-Gârliciu, Gârliciu (din administrarea S.G.A. Constanța) – jud. Constanța;

- Gemenele,Maicanu,Balaia,Bandoiu,Noianu Chiscani (din I.M.B.), CGC3, Municipiu, BDS, CGC2, CGC1, Varsatura – jud. Brăila;

**Se situează în faza a II-a de apărare următoarele sectoare de dig:**

- Canton km 30-Ciulineț, Ciulineț-Isaccea, Smardan-23 August-I, Gorgova, T. Vladimirescu, R3 (din administrarea S.G.A. Tulcea); Nufăru-Victoria (din administrarea consiliilor locale) jud. Tulcea;

- Filipoiu, Lungulețu (din I.M.B.) – jud. Brăila;

**Se situează în faza a III-a de apărare următorul sector de dig:**

- R4 (din administrarea S.G.A. Tulcea).

**2.** **Situația meteorologică în intervalul 13.06.2023, ora 09.00 – 14.06.2023, ora 06.00**

**ÎN ŢARĂ**

**Vremea a fost rece pentru această dată** în cea mai mare parte a țării, dar mai ales în Moldova și Oltenia (unde abaterea față de media multianuală a fost de până la 7...10 grade) și s-a ameliorat semnificativ în privința intensității ploilor. Cerul a fost înnorat și a plouat în Maramureș, Transilvania, Oltenia, în sudul Banatului, dealurile Crișanei și pe arii restrânse în nordul Munteniei, al Moldovei și al Dobrogei. Ploile au avut și caracter de aversă și au fost în general slabe, doar pe spații mici (în zona Munților Apuseni) înregistrându-se peste 20...25 l/mp. În restul teritoriului cerul a fost variabil spre parțial noros. Vântul a suflat slab și moderat, cu ușoare intensificări în sud-estul teritoriului (rafale de până la 40...45 km/h). Temperaturile maxime s-au încadrat între 15 grade la Darabani, Rădăuți, Suceava și Polovragi și 27 de grade la București-Filaret; la ora 6 valorile termice erau cuprinse între 8 grade la Borod, Ștei, Arad și Vărădia de Mureș și 20 de grade la Constanța-dig. În primele ore ale intervalului în extremitatea de nord-est, izolat s-a semnalat ceață.

**OBSERVAȚII:** *de ieri de la ora 6 a fost în vigoare* ***1 mesaj de atenționare cod galben pentru fenomene meteorologice periculoase imediate emis de către SRPV Bacău.***

**LA BUCUREŞTI**

**Vremea a fost în general frumoasă,** iar valorile termice, comparabile cu cele din intervalul precedent, s-au situat ușor sub media climatologică a perioadei. Cerul a fost parțial noros, iar vântul a suflat slab și moderat. Temperatura maximă a fost de 25 de grade la Afumați și Băneasa și 27 de grade la Filaret; la ora 6 se înregistrau 13 grade la Băneasa, 15 la Afumați și 16 grade la Filaret.

**3. Prognoza meteorologică în intervalul 14.06.2023, ora 09.00 – 15.06.2023, ora 09.00**

**ÎN ŢARĂ**

**Vremea se va încălzi** față de zilele precedente, astfel în cea mai mare parte a țării valorile termice se vor situa în jurul mediilor multianuale specifice pentru această dată. Pe parcursul zilei, cerul va fi variabil, dar cu înnorări temporar accentuate mai ales după-amiaza, când vor fi averse și descărcări electrice, local în Carpații Meridionali și în Carpații Orientali și pe arii mai restrânse în restul regiunilor, cu o probabilitate mai ridicată în partea continentală a Dobrogei, în Transilvania, Maramureș și în zonele de deal ale Olteniei, Munteniei și Moldovei. Noaptea, înnorările se vor accentua în sud-vestul teritoriului, unde local se vor semnala averse și descărcări electrice, iar în rest, cerul se va menține variabil.

Izolat cantitățile de apă vor depăși 15...20 l/mp și sunt condiții pentru grindină. Vântul va sufla slab și moderat, cu intensificări de scurtă durată în timpul averselor. Temperaturile maxime se vor încadra între 22 și 29 de grade, iar cele minime între 9 și 19 grade. Izolat va fi ceață.

**LA BUCUREŞTI**

**Vremea va fi predominant frumoasă și se va încălzi.** Cerul va fi variabil, iar vântul va sufla slab până la moderat. Temperatura maximă va fi de 27...29 de grade, iar cea minimă de 14...17 grade.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

***ABA Prut-Bârlad*** revine cu informații suplimentare referitor la poluarea accidentală produsă în data de 09.06.2023, ora 10.00, pe râul Buhai, comuna Șendriceni, județul Botoșani din cauza unei defecțiuni a unui ventil automat pe circuitul de intrare a apelor uzate in stația de epurare si evacuarea de pe uzate tehnologice neepurate în amestec cu zer provenit de la Fabrica de procesare lapte „Dorolact”, localitatea Șendriceni, str. Pascari, comuna Șendriceni, judeţul Botoşani, responsabil de producerea poluarii S.C. SPICUL 2 S.R.L. DOROHOI.

Rezultatele analizelor fizico-chimice sunt prezentate in tabelul de mai jos:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Secțiunea | Data | pH | O2 dizolvat | Conducti-vitate | NH4+ | CCO-Cr | Cloruri | Sulfuri totale |
| 1. r. Buhai, aval loc. Șendriceni (pod DJ291B) | 12.06.2023 | 7.1 | 0.88 | 1895 | 6.47 | 696 | 167 | - |
| 2. r. Buhai, în zona conductei de evacuare Spicul 2 | 12.06.2023 | 7.2 | 0.94 | 2510 | 5.16 | 199 | 386 | - |

S-a stopat evacuarea in raul Buhai a apelor uzate tehnologice neepurate si a zerului;

S-a remediat defectiunea ventilului automat de pe circuitul de intrare a apelor uzate in statia de epurare;

S-au planificat lucrari de efectuare a reviziilor și a reglajelor necesare la statia de epurare în scopul încadrării efluentului în limitele autorizate.

S-a indepartat prin vidanjare apa contaminata cu ape uzate tehnologice neepurare si zer, acumulata in albia raului in zona gurii de evacuare, transportul acestora cu vidanja proprie si stocarea in rezervoare etanse amplasate in incinta fabricii, urmand a fi introduse treptat in statia de epurare;

Albia si malurile raului Buhai, in sectiunea gurii de evacuare, a fost curatata/igienizata, nu mai sunt acumulari de reziduuri/zer in albie, nu exista vegetatie acvatică contaminata ce necesita a fi indepartata.

S-a asigurat scurgerea libera a apei prin albia raului prin dezafectarea barajul improvizat din baloti de paie.

Personalul de exploatare din cadrul SGA Botosani supravegheaza in continuare cursul de apa Buhai aval de sursa de poluare.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 12.06.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**APM Argeş** informează despre o **poluare accidentală a 40 mp sol proprietate publică, din care 30 mp drum petrolier şi 10 mp şanţ drum petrolier, din data de 13.06.2023, ora 08:30, cu 70 litri apă sărată de zăcământ şi 30 litri ţiţei**, datorită coroziunii conductei de transport a OMV Petrom, zona de producţie Valahia, sector Poiana Lacului, jud. Argeş. S-a oprit pomparea prin conducta avariată, s-a izolat conducta, se va remedia spărtura prin montare de şarnieră şi curăţare zonă afectată datorită incidentului.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.06.2023 – 13.06.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE